《远别离》
元代·周巽

朔风起，鸿雁来。遥传苏武讯，直过李陵台。万里关山和月度，几行书字拂云开。

群飞远浦凫鹥乱，阵落平沙鸥鹭猜。自是随阳向南去，非关避雪待春回。

数声惊起闺中怨，夫在边头何日见。水长天远若为情，月下停砧泪如线。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。